Showing Tag: " wat praat jy johanna de wet" (Show all posts)
Posted by Paul Joubert on Wednesday, October 21, 2015, In : Woord van die Week
Hulle het 'n galghuwelik aangegaan. Vroeër kon 'n misdadiger in Pole en Engeland die galg vryspring as 'n dame van goeie karakter haar, volgens 'n ou volksgebruik, bereid verklaar om met hom te trou.
Afrikaanse idiome, gesegdes en vaste uitdrukkings met verklarings Alles onder een Dak – Die Namib Skryf – sonder grense
Sleutelwoord: Alles onder een Dak
Agteraan die stem in my
draai die draadloos rondom vry
weerkaats die spieel soms agteruit
vou die vierkant maan se skadu fluit
Net soos jou hou vas my kom kry
glip die liefde weer verby
klink die spyker-siekte uit n droom
val ons teddy beertjies agteroor
Fluister reenboog operas in n skag
vol van donker blink van lag
ag dink my diep diep tot innie see
van sielsikloon tot nimmer meer
want agteraan die stem in my
hang die draadloos aan sy sy
van kamma sis en kamma stag
in allie soek wat jy verwag
en sing die mond n gebroke taal
oor tyd en stryd die ou verhaal
so trek die geelstreep horison
van my pen tot by jou blom
wat torring aan die mense hier
reis agent of passasier
as elke een sy huis verlaat
val krom komberse innie straat…
Gepubliseer op 22nd November 2018 22nd November 2018 Skrywer DirkKategorieë Poësie, Sommer GeselsSleutelwoord Afrikaans, Alles onder een Dak, Blog Pos, Poësie, Skryf in AfrikaansLewer kommentaar op Gebrooke taal
Foto: Ekke Aandiestrand
Ag Jirre, ekke wonner of U se hanne lyk soos myne? U loop soek gedurig na ‘n skaap of ‘n bok wat verlore geraak het en dan tel U vir daai bok op in U se sterkke grote hanne en dra vir hom terug na U se kraal. U se hanne het die aardbol gemaak, die klippertjies, die boompietjies, die dassies en die hasies en die Gemsbok vannie groot sand wêreld. My se hanne is vol dik velle van vashou aan ‘n graaf en ‘n stok. Net soos ekke ‘n skuilte gemaak het vir my vrou en kinners so het U se hanne vir ons almal ‘n skuilte gemaak en ‘n Kameeldoring virrie koelte. Jirre U se hanne vat ok sag want as onse harte pyn vat U se hanne sag die pyne weg. Jirre segen myse hanne solat hulle nog lank hulle vatte kan vat en hulle se make kan maak. Amin.
Gepubliseer op 22nd November 2018 22nd November 2018 Skrywer SanetbezKategorieë PoësieSleutelwoord Afrikaans, Alles onder een Dak, Blog Pos, Bydraer, Die Namib Skryf, Poësie, Skryf in Afrikaans1 Kommentaar op HANDE
Van altyd af was vye vir my spesiaal. Lank voordat dit nog modekos was, was dit al my geliefkoosde vrug.
“Woestynkos,” het Pa gesê. “Dit en granate en turksvye en dadels. Dis hoekom die Bybel van die vroegste tye af daarvan praat en dis hoekom dit hier groei.”
Op ons bykans waterlose plaas in Namibië, was die twee reuse vyebome, die turksvye langs die dam en die granaatbos langs die watertenk vir ons kosbaar. By Ouma en Oupa op die dorp, was daar dadelbome langs die voor van die waterputs wat nog uit die Duitse tyd dateer het. Tot vandag toe, is dit vir my ondenkbaar om die lewe in te dink sonder vye, granate, turksvye en dadels.
Ma het van die die vye vir ons vyelekkers, vyerolle en gedroogde vye gemaak. Daarvan van gedroogdevye my heel, heel gunsteling. Die dadels het sy in plastieksakkies laat sweet en weggepak vir die vrugtehonger wat saam met die winter en die westewind kom. Sy het turksvystroop en turksvykonfyt gekook. Natuurlik het sy ook vyekonfyt gekook. En granaatstroop wat ons in die somer met water en ys gedrink het. Baie werk, liefdeswerk.
Maar die lekkerste, die heel, heel lekkerste, was as ek soggens kon opstaan, die vye uit die boom gaan pluk , met die nag se koelte nog tussen die blare en in die pienk blommetjiesharte van die witvye. Die jeukerigheid wat die blare veroorsaak het, het jy sommer in die krip gaan afspoel. Daar was vye wat papryp was. Pure stroop, heerlike soetheid.
Natuurlik wou ek my eie vyeboom hê toe ek uiteindelik die grond, die tyd en die plek het om tuin te maak. Ek kry nêrens vyebome te koop nie. Tot nou die dag. Ek koop twee boompies. ‘n Kaapse bruinvy en ‘n adamsvy. Ek kon die eerste ryp bruinvytjie Sondag pluk. Ek neem die foto. Ek ruik aan hom en dra hom op ‘n glasbakkie na my Lief in sy kantoor. Ek lees Opperman se gedig vir hom:
Ek bring aan jou die eerte vrugte van die land/ met ingehoue vreugde en met dankbaarheid:
‘n mieliekop, lemoen of roos op skurwe hand/gedra as nuwe hulde van seisoen en tyd;
jaarliks die eerste piesangtros uit die vallei/ waar gramadoelas was, omdat ek nou nog voel
sonder jou liefde is die graaf te swaar vir my / en val die geil reëns van die berge sonder doel.
Toe deel ek die vye in twee. Dit smaak hemels, dis kosbaar, dis dankbaarheid. Een enkele vy wat my so ryk en bevoorreg laat voel.
Geskryf deur: Brechje Visagie
Gepubliseer op 22nd November 2018 22nd November 2018 Skrywer brechje visagieKategorieë Poësie, Prosa, Sommer GeselsSleutelwoord Afrikaans, Alles onder een Dak, Blog Pos, Bydraer, Die Namib Skryf, Prosa, Skryf in Afrikaans1 Kommentaar op Die bruinvy
“Middag, Klaas, dit gaan goed man, dis goed om van jou te hoor, die leeus pla net baie, maar die veld is geil vanjaar en die bees blink van die vet!” antwoord oom Fred. Lees meer Oom Fred, die leeu en die stadshond
Gepubliseer op 20th November 2018 15th Januarie 2019 Skrywer MeraaiKategorieë ProsaSleutelwoord Afrikaans, Alles onder een Dak, Artikels, Blog Pos, Bydraer, Die Namib Skryf, DNS, Kort verhale, Prosa, Skryf in Afrikaans1 Kommentaar op Oom Fred, die leeu en die stadshond
My liefde is nie pyle uit ‘n boog nie
My liefde is nie…
my liefde vir jou is diep voue in my aardkors
in flennie vou ek jou frummellyfie
in die voue van my bors bêre ek jou
en voed jou wit goud
ek laat jou neerlê in my lyf se boog
gespan vir elke asemteug
my boog skuil skerpskutter in die nag
ook in die dag kokon ek jou
maar soos boë van jou mates ontvou,
larwespartel jy teen my
pyle tong ek op jou
tot jou bang kokon verfrummel en, geskud
tot in my aardkors, ek my lyf om joune doekvou
om my pyle af te weer.
Gepubliseer op 30th Oktober 2018 9th November 2018 Skrywer MarietaKategorieë PoësieSleutelwoord Afrikaans, Alles onder een Dak, Blog Pos, Die Namib Skryf, DNS, Leesgenot, Namibia, Poësie, Skryf in Afrikaans, Sluit aan1 Kommentaar op My liefde is nie pyle uit ‘n boog nie